Din il- bandiera repubblikana ta' Spanja . L- unika bandiera li sħabi u jien konna lesti nperpru meta konna mmorru ningħaqdu mal- manifestazzjonijiet fit- toroq ta' Madrid . Din l- Ispanja li tnemnem f' qalbi , l- Ispanja liberali , moderna , li taħrab mill- pressjonijiet omoġenizzanti għax konxja tad- diversità tagħha u tad- dinja , li ma tippretendix tkun xi ħaġa li mhijiex u ma tfaħħarx wisq lilha nnifisha , għax patrijottika mingħajr ma tagħmel wisq storbju . L- Ispanja li xebgħet minn lemin maħkum mit- tentakli ta' l- opus dei ( b' ittri żgħar ) , fejn wieħed jista' jirrespira u jiftaħ il- pulmun mingħajr ma jibża' mill- intenzjonijiet ta' dak li joqgħod maġenbu . L- Ispanja li tħares 'il quddiem , li tapprezza l- kulturi barranin daqs tagħha stess , li ma tħossx xi nostalġija oskura għal meta f' Spanja x- xemx ma kienet tinżel qatt għax mifruxa f' erba' kontinenti , u fejn l- ospitalità li tant niftaħru biha l- Maltin tinstab ta' veru , għax kulħadd mistieden , u min jirrispetta jiġi rrispetat . L- Ispanja ta' l- erba' lingwi – jew aktar , skond kif wieħed jiddefinixxi l- kelma ' djalett ' – , tal- kafetteriji u tat- tertulias , tal- filosofija u tas- sobremesas , tal- films ta' Almodóvar qabel ma biegħ ruħu lill- magna kummerċjali , tal- versi tal- kantawtur Joaquín Sabina , ciudadano del mundo , u tal- qabbiela jkantaw fil- pjazez . L- Ispanja li mhijiex ossessjonata bil- brutalità tat- toros jew b' kulur id- dmija , l- Ispanja wikkiela , karnivora u ħabiba kbira tal- ħut , li ma tħobbx tgħid li l- gastronomija tagħha aqwa minn dik tal- bqija tad- dinja . L- Ispanja li ferm diffiċli ssib bħala turista jew imqar bħala osservatur , għax ma tipprovax timponi lilha nnifisha u qalja tagħmel ħoss . L- Ispanja li nħobb jien tiskopriha fid- djalogu kordjali , u taraha wkoll fis- skiet . U , minkejja r- rwol importanti li kellu r- re Juan Carlos biex reġġgħu lura d- demokrazija wara l- mewt ta' Franco u evitaw gwerra ċivili oħra , l- Ispanja li għadha tistenna li jittieħed l- aħħar pass lejn is- sovranità tal- poplu : it- tmiem tal- monarkija u tal- privileġji li għadha tgawdi minnha n- nobbiltà . Iżda meta niġu għall- isports , kull bandiera żejda , inkluża dik tar- Repubblika . Erba' snin ilu , fi żmien it- Tazza tad- Dinja tal- Korea u l- Ġappun , ma kellniex bżonn bnadar , flokkijiet , xalel jew innijiet nazzjonali biex urejna l- appoġġ tagħna lis- Selección . Kienu sfortunati ħafna f' dik l- edizzjoni tal- kampjunat , għax kontra l- Koreani ħassrulhom żewġ gowls li kienu totalment leġittmi , u misshom rebħu . Niftakru sew dak il- jum , għax kumbinazzjoni kien għeluq snini – erba' lustri u erbgħa , numru tond – , il- partita xandruha fil- għodu u konna għamilna l- lejl kollu nixxalaw fit- toroq ta' Alcalá . Komplejna l- festa fuq is- sufani tal- bar Arġentin , dak li kellu jagħlaq ftit wara u floku poġġew stabbilment ta' fast tapas b' dwal tan- neon jgħammxulek għajnejk . Logħba veloċi , il- Koreani perikolużi , l- Ispanjoli jqassmu aħjar il- ballun . Fil- bidu tat- tieni taqsima jiskorja Baraja , iżda r- referì Eġizzjan isaffar fawl ineżistenti . Puyol jiddefendi tajjeb ħafna , Casillas ma jibża' minn xejn u jwaqqafhom kollha . Il- ħin miżjud . Morientes idaħħal il- ballun bejn il- lasti , iżda r- reff jivvinta xi waħda u l- gowl jiġi annulat . Konfoffa Ażjatika żgur , lit- Taljani se jtuhom raġun . Kulħadd fuq ix- xwiek . Dak il- mingħul li elimina lit- Taljani jiskorja . Il- biża' . Ir- riġlejn jirtogħdu . Jitla' Joaquín , imkisser wara kull ma ħadem tul il- logħba . Jekk ma jiskorjax jinfetħu bwieb is- sema . Jixxuttja . . . bla saħħa . Il- Koreani jiskorjaw l- ħames penalti . . . y se acabó . Iżda dak il- kampjunat ġie u għadda . U donnu din is- sena ta' Spanja . Is- sena u anki dawn l- aħħar ftit ġimgħat . Nadal għadu kemm kaxkar ir- Roland Garros għat- tieni darba konsekuttiva . Alonso , kampjun tal- Formula 1 , rebaħ f' Silverstone għaxart ijiem ilu . U l- lum lill- Ukranjani tajniehom erbgħa , se nispiċċaw il- grupp b' disa' punti , u hemm ċans kbir li niltaqgħu mal- Koreani fl- aħħar 16 . Hekk nispera , ħa npattuhielhom ! Kemm ħadt gost nara u nisma' l- logħba . . . kumbinazzjoni l- bieraħ sirt naf li tista' tara l- partiti live fuq l- internet fl- Il- kummentarji jkunu bl- Ingliż Amerikan ( u ngħid is- sewwa , niskanta kemm jafu dwar il- futbol , anki fejn tidħol din il- logħba huma ffissati fl- istatistiċi ! ) , iżda baxxejt il- volum u qgħadt nisma' r- radju Cadena Ser . Dil- partita kelli nismagħha bl- Ispanjol , ħa nisma' lill- preżentaturi jifirħu u jkarkru għal sekondi twal l- o tal- kelma gol . . . Ikklikkjaw hawn biex tisimgħu l- ewwel gowl ( u l- ferħ tal- kummentaturi ) , ta' Xabi Alonso , u hawnhekk biex tisimgħu t- tieni , il- free - kick ta' Villa . L- isbaħ wieħed , però , kien dak ta' Torres għaxar minuti qabel it- tmiem . . . Puyol iserrep u jilgħab 1 - 2 ma' Fábregas , jitfa' l- ballun ġol- kaxxa u Torres jixxuttja b' nofs voli dritt fil- gowl . . . tremendo . Il- Koreani fl- aħħar 16 , il- Brażil fil- kwarti ta' finali , imbagħad forsi l- Ingilterra ( x' estażi kieku jirbħulhom lill- Ingliżi ! ) . . . u fil- final , tgħid jiltaqgħu mat- Taljani ? Imbagħad jien ma' min se nżomm ? ? Iebsa din . . . imma wisq probabbli ma' l- Ispanja Repubblikana . Bloggata ta' Antoine Cassar - Sabiħa din il- bloggata , l- iżjed fejn tidħol l- analiżi politika / storika / kulturali tiegħek ta' Spanja . Iżda inkwantu l- futbol , naħseb li qiegħed tara kbir wisq ! : ) Jekk ikolli ċans nikteb xi ħaġa fuq Spanja . . . u wkoll dwar il- frustrazzjoni li flok jegħlbek it- tim avversarju jqalftek 'il barra r- referi . Kull partitarju Ingliż jaf sewwa x ; jiġifieri ! : ) Tghid izzidni mal- kontributuri Twan forsi nikteb xi bloggata satirika futboleska ? : ) Maria Sabiħa din , anki għax mhix esklużivament ta' natura kalċistika . . . Bilħaqq , taf x' jonqos hawnhekk ? M' hemmx ħoloq sabiex il- qarreja jkunu jistgħu jmorru lura għall- bloggati mhux " reċenti " , jew għallinqas jiena ma sibtx . Grazzi nies . Baldu , mela le , merħba bik ras ! Issa nibagħtlek stedina . Maria , għandek raġun , se nipprova nżid arkivju mal- ġenb . Għadu kmieni Kevin . . . imma jekk Spanja u l- Brażil jiltaqgħu fil- kwarti ta' finali u dawn jilagħbu bħalma għamlu kontra l- Kroazja , naħseb li jirbħu Spanja . . . Flok nagħmlu l- arkivji , nistgħu wkoll inħallu l- bloggati kollha jidhru fl- ewwel paġna . Naħseb hekk ikun eħfef u iżjed prattiku , speċjalment għall- viżitaturi l- ġodda għax ikunu jistgħu jaraw kollox mill- ewwel . Jiena beħsiebni wkoll ntella' l- bloggati li qiegħed nikteb hawn fil- blogg Ħġejjeġ . Iżjed 'il quddiem forsi niżviluppahom iżjed , għax għandi ħafna xi ngħid imma ħin ftit li xejn . Bdejt ukoll sensiela bl- isem Paġni Magħżula mid- Djarji ta' Ħalliem . Bażikament dawn huma paġni mid- Djarji Ħbieb tiegħi li żammejt mill- 1995 sa 1997 . Suppost kelli nintroduċiha u nibdiha ftit taż- żmien ilu , iżda dan l- aħħar kont imħabbat ħafna u ftit li xejn kelli ħin . Iżda ladarba qegħdin fi żmien it- Tazza tad- Dinja , iddeċidejt li nibdiha b' paġni / rakkonti dwar il- partiti ta' l- Ingilterra tal- Kampjonat Ewropew 1996 , li kien sar proprju fl- Ingilterra għaxar snin ilu . Dak iż- żmien kont għadni kif spiċċajt il- Form 5 u l- O Levels . Kelli biss 16 -il sena . Imma l- paġna kieku ddum ħafna ma titla' Kevin , bl- istampi kollha li hemm . Għadni kemm żidt l- arkivju mal- ġenb . Paġni Magħżula mid- Djarji ta' Ħalliem titlu li jogħġobni ħafna . . . prosit ħej : ) Baked beans u mhux baked beans , qed nieħu ħafna fost naqra l- perspettiva tiegħek : ) Kompli oħlom , għax jaqbillek . . . gost , mhux fost . . . żball tat- tipa Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .